**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

Városmarketing Csoport létrehozására, a 2014. II. félévi marketing tervre

Martfű Város Önkormányzata Képviselő-testületének

2014. július 17-i ülésére

Előkészítette: Herbály Jánosné - Média Csoport vezetője, Lapu Zoltánné

Véleményező: Valamennyi bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

Martfű Város Önkormányzata 2014. május 29-i ülésén elfogadta Martfű Városmarketing Stratégiáját.

Martfű értékeinek megismertetése mellett a koncepció kiemelt célja a gazdaság élénkítése, új vállalkozások idevonzása, a már meglévők fejlesztése*.* A marketingstratégia feladata, hogy az Integrált Városfejlesztési Stratégiában foglalt jövőképet és az azt alátámasztó prioritásokat a marketing eszközeivel megvalósítsa oly módon, hogy a jövőképet megcélzó fejlesztési elképzeléseket egységes várostermékbe rendezze és sikeresen pozícionálja a célcsoportjai számára.

A dokumentum a következő 5-10 év fejlesztési feladatait foglalja rendszerbe és útmutatót nyújt a tennivalók tekintetében.

A stratégia elfogadása alkalmával a Képviselő-testület az alábbi feladatokat határozta meg:

1. A Képviselő-testület a Városmarketing Stratégiában meghatározott célok megvalósítása érdekében marketing csoportot létrehozását határozza el, melynek tagjai

* A Martfű Városi Művelődési Központ és Könyvtár média csoportjának egy munkatársa,
* A Martfűi Polgármesteri Hivatal Városfejlesztési és Üzemeltetési Iroda egy munkatársa, valamint
* egy fő marketing tanácsadó.

2. A marketing csoport feladata:

* A stratégiai célok operatív célokká és programokká bontása érdekében az éves marketing terv elkészítése,
* folyamatos kutatások végzése a lakosság, a turisták és a munkaerő-piaci szereplők körében, információgyűjtés a várost és a marketingstratégiát érintő makrokörnyezeti változásokról, versenytársakról,
* folyamatos kommunikáció a városmarketing célcsoportok felé,
* a befektetői piac folyamatos követése és aktív befektetői megkeresések belföldön és külföldön egyaránt.

3. Az ez évi marketing tervet, a megvalósításához szükséges költségeket, azok fedezetét 2014. július 31. napjáig a Képviselő-testület elé be kell terjeszteni.

Felelős: marketing csoport, polgármester

A Képviselő-testület határozatának megfelelően a Városmarketing Csoport megalakítására az alábbi javaslatot teszem:

A Marketing Csoport vezetőjének javaslom: Lapu Zoltánnét, a Martfű Város Önkormányzata Kommunikációs és Média Médiacsoportjának munkatársát, tagjainak pedig Dr. László Éva főiskolai tanárt, marketing tanácsadót, a Szolnoki Főiskola Kereskedelmi és Marketing Tanszékének mb. vezetőjét, valamint Baloghné Juhász Erzsébetet, a Martfűi Polgármesteri Hivatal Városfejlesztési és Üzemeltetési Irodájának vezetőjét.

A 2014. évi marketing tervre vonatkozó javaslatomat az előterjesztés melléklete tartalmazza.

Kérem a Tisztelt Képviselő-testületet, hogy az alábbi határozati javaslatokat szíveskedjen elfogadni:

…../2014. (VII. 17.) Ö. határozat

**Városmarketing Csoport létrehozásáról**

Martfű Város Önkormányzatának Képviselő-testülete megtárgyalta a Városmarketing Csoport létrehozására vonatkozó javaslatot, melyet az alábbiak szerint jóváhagy:

A Képviselő-testület a Városmarketing Stratégiában meghatározott célok megvalósítása érdekében Marketing Csoportot hoz létre.

A Marketing Csoport vezetésével: Lapu Zoltánnét, Martfű Város Önkormányzata Kommunikációs és Média Médiacsoportjának munkatársát bízza meg. A csoport további tagjaiként Dr. László Éva főiskolai tanárt, marketing tanácsadót, a Szolnoki Főiskola Kereskedelmi és Marketing Tanszékének mb. vezetőjét, valamint Baloghné Juhász Erzsébetet, a Martfűi Polgármesteri Hivatal Városfejlesztési és Üzemeltetési Irodájának vezetőjét bízza meg.

A Képviselő-testület a marketing csoport vezetője részére 2014. július 1. - december 31. időszakra bruttó 50 ezer Ft/hó megbízási díjat, a marketing tanácsadó részére 2014. július1. - december 31. időszakra bruttó 50 ezer Ft/hó marketing tanácsadói díjat állapít meg.

A Képviselő-testület felhatalmazza a Polgármestert a megbízási szerződések aláírására.

Erről értesülnek:

1. Marketing Csoport tagjai

2. Valamennyi képviselő helyben

3. Jász-Nagykun-Szolnok Megyei Kormányhivatal

…../2014. (VII. 17.) Ö. határozat

**A 2014. II félévi Városmarketing tervről**

Martfű Város Önkormányzatának Képviselő-testülete megtárgyalta a 2014. II. félévi Városmarketing Tervre vonatkozó előterjesztést, melyet a határozat melléklete szerint jóváhagy.

A Képviselő-testület a 2014. II. félévi marketing tervben foglalt feladatok pénzügyi fedezetére ………… Ft költségvetési előirányzatot biztosít az önkormányzat 2014. évi költségvetésének általános tartaléka terhére.

Erről értesülnek:

1. Marketing Csoport tagjai

2. Valamennyi képviselő helyben

3. Jász-Nagykun-Szolnok Megyei Kormányhivatal

Martfű 2014. július 9.

Dr. Kiss Edit

polgármester

Látta: Szász Éva jegyző

**Martfű Város**

**2014. II. félévi marketing terve**

* 1. Kommunikáció a lakosság és a turizmusban érintettek irányában

*Média Csoport közreműködésével:*

* külső kommunikációs terv összeállítása
* városi weboldal fejlesztése
* térkép, utcatáblák, tájékoztató táblák,
* városmárka szlogen, városlogó, mint arculatelemek a város imázs formálására (külső szakember bevonásával)
* online kampányok
* turisztikai és városbemutató kiadványok, videók
  1. Külső PR fejlesztés, elsősorban gazdaságfejlesztést szolgáló kommunikáció

*Városfejlesztési és Üzemeltetési Iroda közreműködésével:*

* Befektetési lehetőségek – a város versenyelőnyeinek hangsúlyozása a potenciális befektetők felé
* Kapcsolattartás (Helyi és térségi vállalkozások). Folyamatos adatgyűjtés - mérés, adatbázis összeállítása (új és meglévő vállalkozások, foglalkoztatottak).
  1. Turizmus
* Önkormányzat - adatmérés (turisztikai adatok)
* Versenytársak figyelemmel kísérése
* Információgyűjtés

1. 2014. II. félévi marketing terv
   1. Szervezet létrehozása

* Marketing Csoport tagjainak megbízása a 2014. július1. - december 31. időszakra. Megbízás költségei: Lapu Zoltánné - bruttó 50 ezer Ft/hó megbízási díj. Dr. László Éva – bruttó 50 ezer Ft/hó marketing tanácsadói díj, számla alapján.
  1. Időbeli ütemezés és végrehajtás **-** 2014. július 1. - december 31. közötti időszak feladatai (Önkormányzat és Média Csoport közreműködésével)
* Adatgyűjtés,- rendszerezés - folyamatos
* 2015. évi Kommunikációs terv összeállítása
* Turisztikai tájékoztató eszközök – útbaigazító, tájékoztató táblák, települési térképek kihelyezése
* 2015. évi rendezvénytervezet - Martfű nevéhez köthető, hagyományteremtő turisztikai rendezvények tervezése
* Kedvezőbb városkép kialakításának előkészítése (IVS-ben tervezett szerint) a város bevezető pontjain – 2015. évi megvalósítás

Határidő: 2014. november 30.

Felelős: Marketing Csoport

polgármester